Αναγνώστης Παπαδόπουλος

Ο **Αναγνώστης Παπαδόπουλος** ήταν πολιτικός και αγωνιστής του αγώνα του 1821.
## Βιογραφικά στοιχεία

Η καταγωγή του οπλαρχηγού Αναγνώστη Παπαδόπουλου ήταν από το χωριό Βερβίτσα (τα σημερινά Τρόπαια Αρκαδίας). Ο Αναγνώστης Παπαδόπουλος γεννήθηκε στα Τρόπαια Αρκαδίας περίπου το 1790, πατέρας του ήταν ο Στασινός Παπαδόπουλος*, σεβάσμιος γέρον κατά την έναρξη της επανάστασης, άνθρωπος του Δεληγιάννη στα χωριά της Άκοβας, περιοχή Τροπαίων Βυζικίου. Ο πατέρας του μαζί με τον ίδιο και τους Μιχαλοπουλαίους από το Βυζίκι κήρυξαν την επανάσταση στις 19 ή 20 Μαρτίου.Επισήμως η κήρυξη της επανάστασης στην επαρχία Καρύταινας έγινε στα Λαγκάδια την 23η Μαρτίου με επίσημη δοξολογία στον ναό του Προδρόμου. Μετά το τέλος της δοξολογίας όλοι οι πρόκτιτοι παρήλασαν προ του Κανέλλου Δεληγιάννη και ασπάστηκαν τη δεξιά του, σαν ένδειξη αγάπης αλλά και υπακοής.  Κατόπιν εντολής του Κανέλλου Δεληγιάννη συνεστήθη το στρατόπεδο στου Ρένεση από Ακοβίτες, Λαγκαδινούς και Περαμερίτες, συνολικά 700 άτομα. Η προσωρινή αρχηγία του στρατοπέδου ανέλαβε τιμητικά ο  γερο Στασινός Παπαδόπουλος, ως την άφιξη του Δημητράκη Δεληγιάννη, ενώ την επιμελητεία οι Μιχαλοπουλαίοι. Ο Αναγνώστης  Παπαδόπουλος ανέλαβε  μαζί με τον Σπήλιο Γρίβα την ηγεσία των Βερβιτσιωτών.* Σαν οπλαρχηγός σώματος Τροπαιατών ο Αναγνώστης πολέμησε γενναία σε πολλές μάχες,  στο Πούσι κοντά στου Λάλα, στην πολιορκία της Πάτρας, της Τριπολιτσάς , στην πρώτη πολιορκία του Μεσολογγίου και σε πολλές άλλες. Στον δεύτερο εμφύλιο πήρε το μέρος των προκρίτων και του Κολοκοτρώνη και γι αυτό φυλακίστηκε, διασώζεται επιστολή προς τη διοίκηση του Κωλέτη που μαζί με άλλους "στασιαστές" ζητούν την επιείκεια της κυβέρνησης.

* Βυζικιώτικα Ν. Φλούδα τόμος Δ Σελ.116
* Τάκη Κανδηλώρου Ιστιρία Γορτυνίας σελ. 270

Μοραΐτες Οπλαρχηγοί του 1821, από το ARKADIA PORTAL
Επαρχία Καρύταινας

1. Κολοκοτρωναίοι: Θεόδωρος, οι γιοι του Πάνος και Ιωάννης (Γενναίος), Αποστόλης, Δημήτριος (ή Ντασκούλης), Αντώνιος και ο γιος του Κωνσταντής, Μάρκος, από Λυμποβίσι Καρύταινας, στρατολογούσαν στο τμήμα Βουνών και Κάμπου Καρύταινας

2. Πλαπουταίοι: Κολιόπουλα, Δημήτριος, Γεωργάκης(Μπυρογεώργης ή Μαστρογεώργης), Παρασκευάς, Θανάσης, Γιαννίκος (γιος του Γεωργάκη) από Παλούμπα, στρατολογούσαν στο τμήμα της Λιοδώρας

3. αδελφοί Δεληγιανναίοι, Κανέλος, Δημήτριος και Νικόλαος, από Λαγκάδια, στρατιωτικοί αρχηγοί τμημάτων Λαγκαδίων, Άκοβας και Πέρα Μεριάς

4. αδελφοί Πετρακόπουλοι, Αναγνώστης και Γιάννης, από Λαγκάδια

5. Γεώργιος Σπηλιόπουλος, από Λαγκάδια

6. Γιάννης Θεοφιλόπουλος ή Τσάκαλος, από Λαγκάδια

7. Δημήτρης Δημητρακόπουλος, από Λαγκάδια

8. Κωνσταντής Μιχαλόπουλος, από Λαγκάδια

9. Αθανάσιος Κίντζιος και γιος του Μιχάλης, από Λαγκάδια

10. Ιωάννης Στρατηγόπουλος, από Λαγκάδια

11. Κωνσταντίνος Ζαφειρόπουλος, από Ζυγοβίστι

12. Αθανάσιος Οικονομόπουλος, από Ζυγοβίστι

13. καπετάν Ρίζος, από Ζυγοβίστι

14. αδελφοί Καρδαρά, Αθανάσιος και Θεοδόσιος, από Ζυγοβίστι

15. Γεώργιος Παπακωστόπουλος, από Ζυγοβίστι

16. αδελφοί Σπηλιωτόπουλοι, Νικόλαος και Σπύρος, από Δημητσάνα

17. Ανδρέας Παπαδιαμαντόπουλος, από Δημητσάνα

18. αδελφοί Παπαζαφειρόπουλοι, Κωνσταντίνος και Οικονόμος (ιερέας) από Λάστα

19. Γεώργιος Αθανασιάδης, από Λάστα.

20. Πανουσάκος, από Παλούμπα Λιοδώρας

21. Νικόλαος Μπούκουρας, από Μαγούλιανα

22. Κωνσταντίνος Πετρόπουλος, από Μαγούλιανα.

23. Αργύριος Ζούβελος, από Μαγούλιανα.

24. Λιάκος Κοσμόπουλος, από Μαγούλιανα.

25. Νικόλαος Ταμπακόπουλος, από Βυτίνα

26. Ιεροδιάκονος Ιωσήφ Ταμπακόπουλος, από Βυτίνα, ηγούμενος Μονής Καισαριανής Αθηνών

27. Παναγιώτης Χρυσανθόπουλος ή Κακλαμάνος, από Βυτίνα

28. Δημήτριος Σπυρακόπουλος, από Καρύταινα

29. Ανάστος Σαμαράνης, από Καρύταινα

30. Νικόλαος Μπαλαμπάνης, από Καρύταινα

31. Ανδρίκος Μιχαλόπουλος, από Καρύταινα

32. αδελφοί Ροϊλοί, Βασίλειος, Γεώργιος και Δημήτριος, από Στεμνίτσα

33. Αντώνιος Πελοπίδας, από Στεμνίτσα

34. Κωνσταντίνος Παπαθανασόπουλος, από Στεμνίτσα

35. Γιωργάκης Καψοκαλύβας, από Ζάτουνα

36. Στάϊκος Σταϊκόπουλος, από Ζάτουνα

37. Στέφανος Ιωάννου Ρολογάς, από Ζάτουνα

38. Ιωάννης Τρύφωνος Οικονομίδης, από Ζάτουνα

39. Φώτιος Δάρας, από Σέρβου

40. παπά-Σχίζας, από Σέρβου

41. Πανουργιάς, από Παλούμπα

42. Κωνσταντής Τσάκαλος, από Κοκορά

43. Δημητρακόπουλοι, Σταύρος, Γεώργιος Π. και Βασίλειος Αλωνίσταινα

44. Χρήστος Παναγούλιας, από Βαλτεσινίκο

45. Αναγνώστης Παπαδόπουλος, από Βερβίτσα (Τρόπαια)

46. αδελφοί Στασινόπουλοι, Γιαννάκης και Ανάστος, από Βυζίτσι

47. Αργύρης Αποσκίτης, από Βελημάχι.

48. αδελφοί Κάραλη, Γιαννάκης και Χρυσανθάκης, από Βελημάχι

49. Θεόδωρος Ασημακόπουλος, από Κοντοβάζαινα

50. Βαχλιώτες, Παρασκευάς (ή Τσαουσάκος) και Χρήστος, από Βάχλια

51. Καπογιαννάκης, από Ράχες

52. Θεοδωράκης Σουλιμιώτης

53. Σπήλιος Ζούτος, ή Σταματόπουλος, από Μοναστηράκι.

54. Σπήλιος Χελωνιάρης, από Δίβριτσα

55. Κωνσταντής Αναστόπουλος, από Νεμνίτσα

56. Πάνος Αναγνωστόπουλος, από Νεμνίτσα

57. Παναγιώτης Προύντσος, από Καρδαρά

58. Σωτήρος Παπαγιαννόπουλος, από Βαλτεσινίκο

59. Αδάμ Κορέλας, από Αρκουδόρεμα

60. Παναγιώτης Κλης, από Αρκουδόρεμα

61. Καφετσής, από Βλόγκον Λιοδώρας

62. παπά-Δημήτρης, από Χρυσοβίτσι

63. παπά-Δημήτρης, από Κορφοξυλιά

64. παπά-Γιώργης, από Λάτικα Λιοδώρας

65. Παπαγεωργάκης, από Μοναστηράκιυβέρνησης

Κατηγορία:Αγωνιστές του 1821